106 



Caput prothoraci magnitudine par, latitudinem anticam 

 æquans longitudine, collum versus sensim paulo latius, latitu- 

 dine frontali paulo minore quam temporali ante collum, orbi- 

 culatum : supra convexum, vertice lævi, polito, striola undulata 

 utrinque leviter iuipresso, epistomate minute transversim undu- 

 lato-strigoso: infra planiusculum, inter maxillas profundius 

 excavatum, hypostomate rugoso. Anguli frontales late rotun- 

 dati. Sulci frontales evanidi. Clypeus septemdentatus, late 

 rotundatus, dente medio retracto, minuto, dentibus angularibus 

 nrinutissimis, reliquis quatuor magnis, æqualibus, porreetis. 

 Hypostoma profunde impressum, longitudine occipitis, post 

 subito angustius, apice posteriore acuto, processibus latera- 

 libus crassis, porreetis, obtusis, mento sesqui brevioribus. 

 Collum latitudine antica capitis tertia parte angustius, infra 

 profunde emarginatum, bisinuatum, subcarinatum. 



Antennæ breviusculæ, dimidio capite tertia parte longi- 

 ores, articulo secundo clavato, duplo fere longiore quam tertio, 

 quarto parvo, paulo breviore quam primo. 



Mandibulæ dimidio capite tertia parte longiores. 



Maxillæ cardine conico, tertia parte longiore quam latiore 

 stipite duplo longiore quam cardine; mala appendice nulla. 

 Palpi maxillares stipite paulo breviores, articulis magnitudine 

 sensim decrescentibus, prioribus binis clavatis, tertio conico, 

 acuto, appendice terminali nulla. 



Mentum latitudine basali paulo brevius. Stipes palporum 

 labialium latitudine antica longitudinem æquante. Ligula gracilis, 

 conico-cylindrica. Palpi labiales maxillaribus sesqui breviores, 

 articulo primo clavato, secundo triplo minore, conico, appen- 

 dice terminali nulla. 



Pronotum trapezoideum, transversum, convexum, latitu- 

 dinem anticam capitis quarta parte superans, lateribus non 

 marginatis. 



Pedes breves, incrassati, inter se æquales, rasorii; coxæ 

 maximæ, junctam longitudinem femorum et trochanterum paulum 

 superantes iisque plus quam duplo crassiores; troclmnteres 

 elongati, femora æquantes; femora clavata, seriebus spinu- 

 larum ventralium distantibus, spinis utrinque extrorsum eur- 



